Drie dood in Ventersdorp-ongeluk - Maroela Media
Drie mense, onder wie ŉ tienerseun, is Maandagoggend dood en twee beseer toe ŉ voertuig op die N14 naby Ventersdorp in Noordwes gerol het.
Die voertuig was blykbaar op pad van Krugersdorp na Mahikeng.
Toe paramedici van Netcare911 op die toneel aankom, het hulle die bestuurder van die voertuig in ŉ stabiele toestand aangetref. Die paramedici het hom op die toneel behandel voordat hul hom na die Ventersdorpse provinsiale hospitaal geneem het vir verdere mediese behandeling.
Die provinsiale nooddienste het die seun en ŉ vrou wat albei in ŉ kritieke toestand was ook na die Ventersdorpse provinsiale hospitaal geneem. Die seun het in die hospitaal aan sy beserings beswyk.
ŉ Man en vrou is in die ongeluk uit die voertuig geslinger en op die toneel dood verklaar.
Athlenda Mathe, woordvoerder van Netcare 911, het gesê dat daar vermoed word dat die bestuurder uitgeswaai het vir ŉ aankomende motor, maar dat die polisie nog die oorsaak van die ongeluk ondersoek.
Netcare 911 ventersdorp
Jasmyno · 3 jare gelede
Mens kan ‘n kar rol al ry jy teen 50km/h.Alles hang af van WAT hier presies gebeur het(wat niemand nog weet nie).
Ons medelye gaan uit aan die naasbestaandes van die oorledenes en ons wens die beseerdes alle sterkte toe.Hoop net hulle kan oorgeplaas word na ‘n ordentlike hospitaal toe in ‘n ander dorp.
Jessica Louw · 3 jare gelede
Ek was ook n paar jaar terug in n ongeluk op daardie selfde pad. Snaakse goed gebeur op daardie pad.
Stem Jessica, ek, ons een werknemer en ‘n vriendin was binne 6 weke almal op daardie pad in ‘n ongeluk.
Party mense op ons paaie dink glad nie aan die volgende persoon nie, hoe vinniger hulle kan ry hoe beter, Jessica, dit is nie snaakse goed wat op daai pad gebeur nie maar mens wat dink hulle is snaaks.
MoegvirPessimiste · 3 jare gelede
Daardie pad is 24/7 een van die besigste paaie in die land. En daarby nog ‘n enkelpad, wat die stres op die padverbruiker nog groter maak. Daar is geweldig baie ongelukke op daai pad. Ja, daar is vele willigens wat bestuur, maar goeie bestuurders kom ook in ongelukke. Dis waarvoor ongeluk staan. Dis ‘n reaksie op ‘n aksie. Sleg of goed…